На основу члана 16. Закона о обележавању дана жалости на територији Републике Србије („Службени гласник РС“број 105/05 и 30/10) и члана 66. став 1. тачка 14. Статута Општине Владичин Хан („Службени гласник Града Врања“ број 4/19), Председник општине Владичин Хан, дана 19.09.2022. године доноси:

**ОДЛУКУ О ПРОГЛАШЕЊУ ДАНА ЖАЛОСТИ**

**I**

Поводом тешке саобраћајне незгоде која се догодила 19.09.2022. године, код Алексиначких рудника у којој су живот изгубили грађани Општине Владичин Хан Станислав Анђелковић и Далибор Милошевић, проглашава се Дан жалости на територији Општине Владичин Хан.

**II**

За Дан жалости одређује се среда, 21.септембар 2022. године.

**III**

Одлука ступа на снагу даном доношења, а објавиће се на званичној интернет страници општине Владичин Хан и огласној табли општине Владичин Хан.

**БРОЈ: 012-2/022-II**

**П Р Е Д С Е Д Н И К,**

**Горан Младеновић**